Държавен вестник, бр. 64, 2016 г., стр. 15

БРОЙ  64	
Д Ъ Р Ж А В Е Н  В Е С Т Н И К 	
СТР.  15  
(i) е гражданин на тази държава; или
(ii) не е станало местно лице на тази държа­
ва единствено с цел извършване на услугите.
2. а) Всяка пенсия, изплатена от или за 
сметка на фондове, създадени от едната до­
говаряща държава или нейна административ­
но-териториална единица или неин орган на 
местна власт, на физическо лице за извърше­
ни услуги на тази държава или единица или 
орган, се облага с данък само в тази държава.
б) Такава пенсия обаче се облага с данък 
само в другата договаряща държава, ако фи­
зическото лице е местно лице и гражданин 
на тази държава.
3. Разпоредбите на чл. 14, 15, 16 и 17 се 
прилагат по отношение на заплати, надници, 
пенсии или други подобни възнаграждения за 
услуги, извършени във връзка със стопанска 
дейност, осъществена от едната договаряща 
държава или нейна административно-тери­
ториална единица или неин орган на местна 
власт.
Член 19
Студенти и стажанти
Плащания, които студент или стажант, 
който е или е бил непосредствено преди 
пристигането си в едната договаряща държава 
местно лице на другата договаряща държава и 
който се намира в първата посочена държава 
единствено с цел образование или стаж, по­
лучава за своята издръжка, образование или 
стаж, не се облагат с данък в тази държава 
при условие, че тези плащания са от източ­
ници извън тази държава.
Член 20
Преподаватели и научни работници
Физическо лице, което посещава едната 
договаряща държава за период, ненадвишаващ 
две години, единствено с цел преподаване или 
извършване на научно изследване в универ­
ситет, колеж, училище или друга призната 
образователна институция в тази държава 
и което е или е било непосредствено преди 
това посещение местно лице на другата до­
говаряща държава, се освобождава от данък 
в първата посочена държава по отношение 
на всяко възнаграждение за такова препода­
ване или научно изследване, при условие че 
това възнаграждение е получено от него от 
източници извън тази държава.
Член 21
Други доходи
1. Елементи от дохода на местно лице на 
едната договаряща държава независимо от 
техния източник, които не са изрично посочени 
в предходните членове на тази Спогодба, се 
облагат с данък само в тази държава.
2. Разпоредбите на ал. 1 не се прилагат по 
отношение на доходи, различни от доходи от 
недвижимо имущество, определено в ал. 2 на 
чл. 6, когато притежателят на такива доходи 
като местно лице на едната договаряща дър­
жава извършва стопанска дейност в другата 
договаряща държава чрез намиращо се там 
място на стопанска дейност и правото или 
имуществото, във връзка с които се изплаща 
доходът, са действително свързани с такова 
място на стопанска дейност. В този случай 
се прилагат разпоредбите на чл. 7.
3. Разпоредбите на този член не се прила­
гат, ако основната цел или една от основните 
цели на всяко лице, заинтересовано от въз­
никването или прехвърлянето на правата, по 
отношение на което се изплащат доходите, е да 
се облагодетелства от този член посредством 
такова възникване или прехвърляне.
Г л а в а  I V
МЕТОДИ ЗА ИЗБЯГВАНЕ НА ДВОЙНОТО 
ДАНЪЧНО ОБЛАГАНЕ
Член 22
Избягване на двойното данъчно облагане
1. В Румъния двойното данъчно облагане 
се избягва, както следва: 
Когато местно лице на Румъния получава 
доходи, които в съответствие с разпоредбите 
на тази Спогодба могат да се облагат с да­
нък в България, Румъния ще допусне, като 
приспадане от данъка върху доходите на това 
местно лице сума, равна на данъка върху 
доходите, платен в България.
Такова приспадане обаче няма да надвишава 
тази част от данъка върху доходите, изчислен 
преди приспадането, която е причислима към 
доходите, които могат да бъдат обложени с 
данък в България.
2. В България двойното данъчно облагане 
се избягва, както следва: 
а) когато местно лице на България получава 
доходи, които в съответствие с разпоредбите 
на тази Спогодба могат да се облагат с данък 
в Румъния, България ще допусне, като приспа­
дане от данъка върху доходите на това местно 
лице сума, равна на данъка върху доходите, 
платен в Румъния; такова приспадане обаче 
няма да надвишава тази част от данъка върху 
доходите, изчислен преди приспадането, която 
е причислима към доходите, които могат да 
бъдат обложени с данък в Румъния; 
б) когато в съответствие с която и да е 
разпоредба на тази Спогодба полученият до­
ход от местно лице на България е освободен 
от облагане с данък в България, България 
може независимо от това да вземе предвид 
освободения доход при изчисляване на разме­
ра на данъка върху останалия доход на това 
местно лице.